Komission asetus (ETY) N:o 2165/92, annettu 30 päivänä heinäkuuta 1992, erityistoimenpiteiden soveltamista koskevista yksityiskohtaisista säännöistä Madeiran ja Azorien hyväksi perunoiden ja sikurin osalta



Virallinen lehti nro L 217 , 31/07/1992 s. 0029 - 0032

Suomenk. erityispainos Alue 3 Nide 44 s. 0024

Ruotsink. erityispainos Alue 3 Nide 44 s. 0024



KOMISSION ASETUS (ETY) N:o 2165/92, annettu 30 päivänä heinäkuuta 1992, erityistoimenpiteiden soveltamista koskevista yksityiskohtaisista säännöistä Madeiran ja Azorien hyväksi perunoiden ja sikurin osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1) ja erityisesti sen 10 artiklan, 16 artiklan 3 kohdan ja 27 artiklan 4 kohdan, sekä katsoo, että asetuksen (ETY) N:o 1600/92 2 ja 3 artiklan mukaisesti olisi vahvistettava arvioitu hankintatase ja Madeiran hankintaan liittyvän tuen määrä muualta yhteisöstä lähtöisin oleville siemenperunoille; kyseinen tuki on vahvistettava ottaen huomioon erityisesti maailmanmarkkinoiden hankintakustannukset ja Madeiran maantieteellisestä asemasta johtuvat edellytykset, komission asetuksessa (ETY) N:o 1696/92(2) vahvistetaan Azorien ja Madeiran tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt; olisi annettava täydentäviä yksityiskohtaisia sääntöjä, jotka on mukautettu siemenperuna-alan voimassa oleviin kauppatapoihin, erityisesti tukitodistusten voimassaoloajan ja toimijoiden velvollisuuksien noudattamisen takaavien vakuuksien osalta, asetuksen (ETY) N:o 1600/92 16 artiklassa säädetään hehtaarituen myöntämisestä ihmisravinnoksi tarkoitettujen perunoiden viljelyyn vuosittain enintään 2 000 hehtaarin viljellylle ja korjatulle alalle Madeiralla; saman asetuksen 27 artiklassa säädetään toisaalta hehtaarituen myöntämisestä siemenperunoiden tuotantoon enintään 200 hehtaarin alalle sekä tuen myöntämisestä sikurin tuotantoon enintään 400 hehtaarin alalle Azoreilla, Azoreilla tuotettujen siemenperunoiden kaupan pitämistä koskevaan tukeen liittyvien toimenpiteiden osalta on tarpeen määritellä markkinointivuosisopimuksen käsite, täsmentää laskentaperuste tuen määrän laskemista varten ja säätää osittamista koskevista yksityiskohtaisista säännöistä ylitettäessä asetuksen (ETY) N:o 1600/92 27 artiklan 3 kohdassa ja 12 artiklan 1 kohdassa vahvistettu 3 000 tonnin määrä, asetuksessa (ETY) N:o 1600/92 säädettyjä toimenpiteitä sovelletaan 1 päivästä heinäkuuta 1992; olisi säädettävä tämän asetuksen yksityiskohtaisten sääntöjen soveltamisesta samasta päivästä alkaen, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: I OSASTO Erityinen hankintajärjestelmä 1 artikla Asetuksen (ETY) N:o 1600/92 2 ja 3 artiklan soveltamiseksi CN-koodiin ex 0701 10 00 kuuluvien siemenperunoiden arvioidun hankintataseen määräksi, joka vapautetaan kolmansista maista peräisin olevalta Madeiraan suuntautuvalta suoralta tuonnilta kannettavasta maksusta tai joka saa yhteisön tukea, vahvistetaan 1 500 tonnia ajalle 1 päivästä heinäkuuta 1992 alkaen 30 päivään kesäkuuta 1993. 2 artikla Yhteisön markkinoilta peräisin olevien ja arvioidun hankintataseen mukaisesti Madeiraan tuotujen siemenperunoiden asetuksen (ETY) N:o 1600/92 3 artiklan 2 kohdassa säädetyksi tueksi vahvistetaan 3,50 ecua 100 kilogrammalta. 3 artikla Portugalin on nimettävä toimivaltainen viranomainen: a) asetuksen (ETY) N:o 1696/92 3 artiklan 1 kohdassa säädetyn vapautustodistuksen myöntämistä varten; b) asetuksen (ETY) N:o 1696/92 4 artiklan 1 kohdassa säädetyn tukitodistuksen myöntämistä varten; c) kyseisten toimijoiden tuen maksamista varten. 4 artikla 1 Todistushakemukset esitetään toimivaltaiselle viranomaiselle kunkin kuukauden viiden ensimmäisen työpäivän kuluessa. Hakemus hyväksytään ainoastaan, jos: a) se ei koske Portugalin julkaisemaa siemenperunoiden käytettävissä olevaa enimmäismäärää suurempaa määrää; b) ennen todistushakemusten esittämiselle asetetun määräajan päättymistä on esitetty todiste siitä, että asianomainen hakija on antanut 1,75 ecua 100 kilogrammalta olevan vakuuden. 2 Todistukset myönnetään viimeistään kunkin kuukauden kymmenentenä työpäivänä. 3 Kun todistukset myönnetään haettuja määriä pienemmille määrille, kyseinen toimija voi perua hakemuksensa kirjallisesti kolmen työpäivän kuluessa todistuksen myöntämispäivästä. Tällöin todistukseen liittyvä vakuus vapautetaan. 4 Toimivaltainen viranomainen julkaisee käytettävissä olevan enimmäismäärän hakemusten jättökuukautta edeltävän kuukauden viimeisellä viikolla. 5 artikla Vapautus- ja tukitodistusten voimassaoloaika päättyy niiden myöntämiskuukautta seuraavan toisen kuukauden viimeisenä päivänä. II OSASTO Ihmisravinnoksi tarkoitettujen perunoiden, siemenperunoiden ja sikurin tuotantotuki 6 artikla 1 Asetuksen (ETY) N:o 1600/92 16 artiklassa ja 27 artiklan 1 ja 2 kohdassa säädetty tuotantotuki maksetaan aloille: a) jotka on kylvetty ja joilla on tehty kaikki tavanomaiset viljelytyöt; b) joista on tehty 7 artiklan säännösten mukainen tukihakemus, joka vastaa viljeltyjen alojen ilmoitusta. 2 Siemenperunoiden tuen maksaminen edellyttää lisäksi sitä, että korjatut siemenperunat on varmennettu komission direktiivin 66/403/ETY(3) mukaisesti. 3 Jos viljely ei ole edennyt tuotteen kypsymisvaiheeseen, Portugalin toimivaltaiset viranomaiset voivat hyväksyä ilmoituksentekijän viljelemään alaan huomattavasti vaikuttavat ylivoimaiset esteet sekä luonnononnettomuudet perusteeksi tukioikeuden säilymiselle. Ylivoimaiset esteet tai luonnononnettomuudet on annettava tiedoksi Portugalin toimivaltaiselle viranomaiselle viiden työpäivän kuluessa niiden ilmenemisestä. Niistä on esitettävä todisteet yhden kuukauden kuluessa mainitusta tiedonannosta. Portugalin on ilmoitettava komissiolle viipymättä ylivoimaisiksi esteiksi tai luonnononnettomuuksiksi hyväksymänsä tapaukset, jotka voivat olla perusteena tukioikeuden säilymiselle. 7 artikla 1 Kukin asianomainen tuottaja jättää tukihakemuksen Portugalin toimivaltaiselle toimielimelle ennen Portugalin vahvistamaa päivää. Kyseinen päivä vahvistetaan siten, että toimivaltaiset viranomaiset voivat suorittaa tarvittavat tarkastukset paikan päällä. 2 Tukihakemuksessa on oltava vähintään seuraavat tiedot: - hakijan sukunimi, etunimet ja osoite, - viljelyalat hehtaareina ja aareina ja kyseisten alojen kiinteistörekisterinumero tai alojen valvonnasta vastaavan toimielimen vastaavaksi hyväksymä tieto, - kyseinen tuote. 3 Kun tukea haetaan asetuksen (ETY) N:o 1600/92 16 ja 27 artiklassa tarkoitettuja enimmäisaloja suuremmille aloille, tukea myönnetään sitä hakeneille tuottajille suhteessa tukihakemuksessa ilmoitettuihin aloihin. 8 artikla Portugalin on toteutettava tarvittavat valvontatoimenpiteet. Niihin kuuluu palstojen, joille tukea on haettu, vähimmäismäärän mittaaminen. Portugalin on määritettävä tarkastettavien palstojen vähimmäismäärä ja valintaperusteet sekä ilmoitettava niistä komissiolle. 9 artikla 1 Jos tarkastus osoittaa, että ilmoitettu ala on enintään 10 prosenttia tai yhden hehtaarin suurempi kuin todettu ala, tuki lasketaan käyttäen todettua alaa, josta vähennetään todettu ylitys. 2 Jos kyseinen ylitys on 1 kohdassa säädettyä suurempi, kyseistä vuotta koskeva hakemus hylätään. Lisäksi hakijalle ei myönnetä tukea seuraavana vuonna. 3 Jos tarkastusta ei voida suorittaa hakijasta johtuvista syistä, sovelletaan 2 kohtaa, ylivoimaista estettä lukuun ottamatta. Asianomaisen henkilön on toimitettava ylivoimaisen esteen esiintymisen perusteet kirjallisesti toimivaltaisille viranomaisille kymmenen päivän kuluessa säädetystä tarkastuspäivästä. III OSASTO Markkinointivuosisopimuksiin liittyvä kaupan pitämisen tuki 10 artikla 1 Asetuksen (ETY) N:o 1600/92 27 artiklaa 3 kohtaa sovellettaessa 'markkinointivuosisopimuksella` tarkoitetaan sopimusta, jolla toimija, muualle yhteisöön sijoittautunut luonnollinen henkilö tai oikeushenkilö sitoutuu ennen kyseisen tuotteen tai kyseisten tuotteiden markkinointikauden alkua ostamaan Azorien tietyn tuottajan, yksityisen tuottajan, tuottajajärjestön tai -liiton koko tuotannon tai osan siitä pitääkseen sen kaupan sen tuotantoalueen ulkopuolella. 2 Toimija, joka aikoo jättää tukihakemuksen, toimittaa markkinointivuosisopimuksen Portugalin toimivaltaisille viranomaisille ennen markkinointikauden alkua. Sopimuksessa on oltava vähintään seuraavat tiedot: a) sopimuspuolten toiminimet ja sijoittautumispaikka; b) varmennettujen siemenperunoiden lajike; c) kyseiset määrät; d) sitoumuksen kesto; e) toimitusten aikataulu; f) pakkaustapa ja kuljetukseen liittyvät tiedot (ehdot ja kustannukset); g) täsmällinen toimitusvaihe. 3 Toimivaltainen viranomainen tarkastaa sopimusten yhdenmukaisuuden asetuksen (ETY) N:o 1600/92 12 ja 27 artiklan ja tämän asetuksen säännösten kanssa. Viranomaiset varmistavat, että sopimuksissa on kaikki 2 kohdassa tarkoitetut tiedot. Viranomaiset ilmoittavat tarvittaessa toimijoille, onko 6 kohdan soveltaminen todennäköistä. 4 Tuen määrän määrittämiseksi kaupan pidetyn määräpaikka-alueelle toimitetun tuotannon arvo arvioidaan ecuina markkinointivuosisopimuksen, erityisten kuljetusasiakirjojen ja kaikkien maksuhakemuksen tueksi esitettyjen tositteiden perusteella. Huomioon otettava kaupan pidetyn tuotannon arvo on ensimmäiseen purkusatamaan tai ensimmäiselle purkulentokentälle toimitetun toimituksen arvo. Toimivaltaiset viranomaiset voivat pyytää tuen määrää määritettäessä tarvittavia täydentäviä tietoja tai perusteluja. 5 Tuotteen kaupan pitämistä koskevan sitoumuksen tehneen ostajan on esitettävä tukihakemus hinnan sopimuspohjaista maksua tai toimitusta seuraavan kuukauden aikana, jos kyseinen kuukausi seuraa hinnan maksua. Toimivaltaiset viranomaiset voivat määrittää markkinointivuosisopimusten esittämisen määräpäivän ja tukihakemusten jättämisen määräajan siinä määrin kuin se on tarpeen tukijärjestelmän hallinnon kannalta. 6 Kun Azorien tietyn tuotteen osalta määrä, jolle tukea haetaan, on suurempi kuin asetuksen (ETY) N:o 1600/92 12 artiklan 1 kohdassa ja 27 artiklan 3 kohdassa vahvistettu 3 000 tonnia, tuki maksetaan hakemuksen jättäneille ostajille suhteessa markkinointivuosisopimuksia täytäntöönpantaessa tosiasiallisesti kaupan pidettyihin määriin. 7 Asetuksen (ETY) N:o 1600/92 12 artiklan 4 kohdassa säädetty täydentävä tuki maksetaan esitettäessä sitoumuksia, jotka osapuolet ovat tehneet jakaakseen vähintään kolmen vuoden ajan yhteisyrityksen toteuttamiseksi tarpeelliset tiedot ja asiantuntemuksen. Kyseisissä sitoumuksissa on oltava lauseke, jossa kielletään sopimuksen purkaminen ennen mainitun kolmen vuoden määräajan päättymistä. Kyseinen aika ei saa alkaa ennen 1 päivää heinäkuuta 1992. Jos edellä tarkoitettuja sitoumuksia ei noudateta, ostaja ei saa esittää tukihakemusta kyseisen markkinointivuoden osalta. 11 artikla 1 Kaupan pitämiseen liittyvät tukihakemukset esitetään Portugalin nimeämille toimivaltaisille viranomaisille liitteen mukaisesti. 2 Hakemuksiin liitetään laskut ja kaikki muut toteutettuja toimia koskevat tositteet. 3 Toimivaltaiset viranomaiset maksavat tuen tukihakemukset ja niihin liittyvät tositteet tarkastettuaan kahden kuukauden kuluessa tukihakemuksen jättämisestä. IV OSASTO Loppusäännökset 12 artikla 1 Edellä 6 artiklassa tarkoitetun hehtaarituen määrä muunnetaan kansalliseksi valuutaksi soveltamalla 7 artiklan 1 kohdassa tarkoitetun tukihakemusten jättämiselle vahvistetun määräajan viimeisenä päivänä voimassaolevaa maatalouden muuntokurssia. 2 Kaupan pitämistä koskevaa tukea määritettäessä ja maksettaessa sovellettava muuntokurssi on ensimmäisenä päivänä, jona ostaja ottaa tuotteet haltuunsa, sovellettava komission asetuksen (ETY) N:o 3152/85(4) 3 a artiklassa tarkoitettu edustava markkinakurssi. Kolmansien maiden kansallisena valuuttana ilmaistut määrät muunnetaan jäsenvaltion kansalliseksi valuutaksi soveltamalla edellisessä alakohdassa tarkoitettuna päivänä voimassa olevan tullausarvon määrittämisessä käytettävää muuntokurssia. 13 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 1 (2) EYVL N:o L 179, 1.7.1992, s. 6 (3) EYVL N:o 125, 11.7.1966, s. 2320/66 (4) EYVL N:o L 310, 21.11.1985, s. 1 LIITE 10 ARTIKLASSA TARKOITETTU TUKIHAKEMUS (kaupan pitämistä koskevat toimenpiteet) >KAAVION ALKU> Tuote: Markkinointivuosi: (mistä/mihin) Tuottajan tai tuottajajärjestön toiminimi: Hallinnollinen osoite: (katu, numero, postitoimipaikka, puhelin, teleksi): Muualle yhteisöön sijoittautuneen luonnollisen henkilön tai oikeushenkilön toiminimi: Hallinnollinen osoite: Pankki ja sen tilin numero, jolle tuki on maksettava: Kahden toimijan välinen oikeussuhde (markkinointivuosisopimus, yhteistyösopimus): Jäsenvaltio täyttää (tuotetta ja markkinointivuotta kohti) Hakemus vastaanotettu (päiväys) TUKEEN OIKEUTETUT KUSTANNUKSET 1 Kaupan pidetyt määrät: 2 Kaupan pidetyn, määräpaikka-alueelle toimitetun tuotannon arvo: 3 Huomioon otettavat kustannukset: sen jälkeen, kun 2 kohdassa ilmoitettu arvo on arvioitu perusteena olevien asiakirjojen perusteella: 4 Vähennyskerroin { 3 000 tonnia/tosiasiallisesti kaupan pidetty määrä }: 5 Tukeen oikeutetut kustannukset (4 x 3): 6 Tuen prosenttiosuus (10 % tai 13 %): 7 Maksettava määrä (5 x 6): Määrä (kansallisena valuuttana)>KAAVION LOOPU>